Legal Document

Category: 730

Text:
32. ΝΟΜΟΣ υπ’ αριθ. 1507 της 10/14 Δεκ. 1984 (ΦΕΚ Α΄ 203) Αυτοτελής Υπηρεσία Ενημέρωσης του Υπουργείου Εξωτερικών. Άρθρ.1.-1.Συνιστάται αυτοτελής υπηρεσία ενημέρωσης που εντάσσεται στο Υπουργείο Εξωτερικών και τελεί υπό τον άμεσο έλεγχο του Υπουργού Εξωτερικών. Σκοπός της είναι ο σχεδιασμός και η εφαρμογή προγραμμάτων πληροφόρησης για τα εθνικά θέματα στα πλαίσια της Κυβερνητικής Πολιτικής. Η υπηρεσία αυτή συνεργάζεται κυρίως με τις υπηρεσίες του Υπουργείου Εξωτερικών, της Γενικής Γραμματείας Τύπου και Πληροφοριών και κάθε άλλη αρμόδια υπηρεσία και μελετά, εισηγείται και εφαρμόζει τα αναγκαία και πρόσφορα μέτρα για τον έλεγχο και την εφαρμογή των σχετικών προγραμμάτων σύμφωνα με τις οδηγίες του Υπουργού Εξωτερικών. 2.Στην υπηρεσία αυτή συνιστώνται: α)Μία θέση διευθυντή της υπηρεσίας, της κατηγορίας των ειδικών θέσεων α΄. β)Τρεις θέσεις συντονιστών με πρεσβευτικό βαθμό για τις περιοχές: Δυτική Ευρώπη, Βόρεια Αμερική και Λατινική Αμερική. Στις θέσεις αυτές διορίζονται υπάλληλοι πρεσβευτικού βαθμού ή εκ προσωπικοτήτων με τον αυτόν βαθμό. Οι τελευταίοι δεν καταλαμβάνουν οργανικές θέσεις της διπλωματικής ιεραρχίας. Ο διορισμός γίνεται με π.δ/γμα, που εκδίδεται με πρόταση του Υπουργού Εξωτερικών. γ)Μία θέση της κατηγορίας ειδικών θέσεων β΄. δ)Δώδεκα θέσεις ειδικών συμβούλων, ειδικών συνεργατών και επιστημονικών συνεργατών με σχέση εργασίας ιδιωτικού δικαίου ορισμένου χρόνου με δυνατότητα ανανέωσης. ε)Δέκα θέσεις μόνιμων δημόσιων υπαλλήλων διοικητικών καθηκόντων. (Αντί για τη σελ. 114,431(β) Σελ. 114,431(γ) Τεύχος Ζ123- Σελ. 59 Οργανισμός Κεντρικής Υπηρεσίας 40.Α.β.29-32 Άρθρ.2.-1.Με απόφαση του Υπουργού Εξωτερικών που δημοσιεύεται στην Εφημερίδα της Κυβερνήσεως ορίζονται: α)Η οργάνωση της υπηρεσίας β)Τα προσόντα, η διαδικασία πρόσληψης και τα ειδικά καθήκοντα του προσωπικού της περίπτ. δ΄ της παρ. 2 του άρθρ. 1. γ)Τα προσόντα, η βαθμολογική κατανομή των θέσεων σε ειδικό κλάδο και η ειδική διαδικασία πρόσληψης του προσωπικού της περιπτ. ε΄ της παρ. 2 του άρθρ. 1. δ)Η οικονομική εξυπηρέτηση της υπηρεσίας 2.Η πλήρωση όλων των θέσεων της παρ. 2 του άρθρ. 1 γίνεται είτε με διορισμό, με απόφαση του Υπουργού Εξωτερικών, είτε με απόσπαση από θέση του δημόσιου τομέα του άρθρ. 1 παρ. 6 του Νόμ. 1256/1982 (Τόμ. 2Α, σελ. 316,859), είτε με ανάθεση καθηκόντων με πλήρη ή μειωμένη άσκηση των κύριων καθηκόντων του προσλαμβανομένου με κοινή απόφαση του Υπουργού Εξωτερικών και του κατά περίπτωση αρμόδιου υπουργού. Άρθρ.3.-1.Η υπηρεσιακή κατάσταση του προσωπικού που υπηρετεί με απόσπαση ή ανάθεση καθηκόντων σε θέσεις αυτής της υπηρεσίας διέπεται αναλογικά από το άρθρ. 7 παρ. 2 του Νόμ. 1299/ 1982, όπως τροποποιήθηκε από το άρθρ. 14 παρ. 2 και 3 του Νόμ. 1320/83 όπως αντικαταστάθηκε από το άρθρ. 16 παρ. 6 του Νόμ. 1400/1983, κατά παρέκκλιση από οποιαδήποτε άλλη διάταξη (Τόμ. 1, σελ. 93). 2.Οι αποδοχές του προσωπικού της περιπτ. δ΄ της παρ. 2 του άρθρ. 1 ορίζονται σύμφωνα με το άρθρ. 11 παρ. 7 του Νόμ. 1320/1983 (Τόμ. 2Α, σελ. 324,23). Οι αποδοχές του προσωπικού της περιπτ. ε΄ της παρ. 2 του άρθρ. 1 ορίζονται ανάλογα με τις αποδοχές των υπαλλήλων, διοικητικών κλάδων του Υπουργείου Εξωτερικών σύμφωνα με το άρθρ. 131 του Νόμ. 419/1976. 3.Το προσωπικό όλων των κατηγοριών αυτής της υπηρεσίας δικαιούται όλες τις προσαυξήσεις των αποδοχών που προβλέπονται από το Νόμ. 419/1976 για την περίπτωση που το προσωπικό υπηρετεί στο εξωτερικό. Άρθρ.4.-1.Με π.δ/γμα, που εκδίδεται με πρόταση του Υπουργού Εξωτερικών, συνιστάται νομικό πρόσωπο δημοσίου δικαίου με σκοπό τη μελέτη, προβολή και υποστήριξη των ελληνικών συμφερόντων σε θέματα εξωτερικής πολιτικής, καθώς και τη μελέτη και παρακολούθηση άλλων διεθνών θεμάτων που ενδιαφέρουν την Ελλάδα. Σελ. 114,432(γ) Τεύχος Ζ123- Σελ. 60 Με το ίδιο π.δ/γμα ορίζεται η επωνυμία, η έδρα, οι ειδικότεροι σκοποί, η οργάνωση, η λειτουργία και η στελέχωση αυτού του νομικού προσώπου. 2.Με όμοια π.δ/τα ρυθμίζονται επίσης: α)η ενδεχόμενη άσκηση των αρμοδιοτήτων της υπηρεσίας της παρ. 1 του άρθρ. 1 από το κατά την παρ. 1 του άρθρ. 4 νομικό πρόσωπο δημοσίου δικαίου. β)η νομική κατάσταση του προσωπικού της υπηρεσίας της παρ. 1 του άρθρ. 1 μετά την ίδρυση του κατά την παρ. 1 του άρθρ.4 νομικού προσώπου δημοσίου δικαίου. 3.Με αποφάσεις του Υπουργού Εξωτερικών, που εκδίδονται μετά από εξουσιοδότηση των π.δ/των των παρ. 1 και 2 αυτού του άρθρου, είναι δυνατό, στα πλαίσια των διατάξεων τους να ρυθμίζονται ειδικότερα τεχνικά και λειτουργικά θέματα. Με απόφαση του Υπουργού Εξωτερικών ρυθμίζεται κάθε λεπτομέρεια που αφορά την εφαρμογή των κατά τις παρ. 1 και 2 αυτού του άρθρου π.δ/των.  Άρθρ.5.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως. 40.Α.β.32 Οργανισμός Κεντρικής Υπηρεσίας